ΚΑΝΟΝΙΣΜΟΣ (ΕΟΚ) αριθ. 2065/93 ΤΗΣ ΕΠΙΤΡΟΠΗΣ της 27ης Ιουλίου 1993 περί καθορισμού για τον καπνό της συγκομιδής 1992 της πραγματικής παραγωγής, καθώς και των τιμών και πριμοδοτήσεων που πληρώνονται κατ' εφαρμογή του καθεστώτος των μέγιστων εγγυημένων ποσοτήτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 4 παράγραφος 5,

τον κανονισμό (ΕΟΚ) αριθ. 2824/88 της Επιτροπής της 13ης Σεπτεμβρίου 1988 περί προβλέψεως ορισμένων λεπτομερειών εφαρμογής του καθεστώτος των μέγιστων εγγυημένων ποσοτήτων στον τομέα του καπνού και περί τροποποιήσεως των κανονισμών (ΕΟΚ) αριθ. 1076/78 και (ΕΟΚ) αριθ. 1726/70 (3), όπως τροποποιήθηκε τελευταία από τον κανονισμό (ΕΟΚ) αριθ. 2907/92 (4), και ιδίως τα άρθρα 1 και 2 παράγραφος 4,

Εκτιμώντας:

ότι ο κανονισμός (ΕΟΚ) αριθ. 727/70 προβλέπει καθεστώς μέγιστων εγγυημένων ποσοτήτων- ότι το καθεστώς αυτό προβλέπει ιδίως ότι, σε περίπτωση υπέρβασης των ποσοτήτων που καθορίζονται για ποικιλία ή για ομάδα ποικιλιών, οι σχετικές τιμές και πριμοδοτήσεις πρέπει να μειώνονται κατ' εφαρμογή των διατάξεων που προβλέπονται στο άρθρο 4 παράγραφος 5 του κανονισμού αυτού-

ότι ο κανονισμός (ΕΟΚ) αριθ. 2824/88 προβλέπει ότι, για κάθε συγκομιδή και πριν από τις 31 Ιουλίου του έτους που έπεται αυτής της συγκομιδής και για κάθε ποικιλία ή ομάδες ποικιλιών καπνού για τις οποίες έχει καθοριστεί μέγιστη εγγυημένη ποσότητα, η Επιτροπή, κυρίως βάσει των στοιχείων που ανακοινώνονται από τα κράτη μέλη, καθορίζει την πράγματι παραγόμενη ποσότητα- ότι, σε περίπτωση υπέρβασης, σε κάθε υπέρβαση κατά 1 % της μέγιστης εγγυημένης ποσότητας για ποικιλία ή ομάδα ποικιλιών αντιστοιχεί μείωση κατά 1 % των τιμών παρέμβασης και των σχετικών πριμοδοτήσεων- ότι στην περίπτωση αυτή η τιμή στόχου μειώνεται κατά ποσό ίσο με το ποσό της μείωσης της πριμοδότησης- ότι για τη συγκομιδή 1992 οι μειώσεις δεν είναι δυνατόν να υπερβαίνουν το 23 %-

ότι οι κανονισμοί (ΕΟΚ) αριθ. 861/92 (5) και (ΕΟΚ) αριθ. 2062/92 (6) του Συμβουλίου καθορίζουν, μεταξύ άλλων, για τη συγκομιδή 1992, ο μεν πρώτος τις μέγιστες εγγυημένες ποσότητες καπνού σε φύλλα ο δε δεύτερος τις τιμές και πριμοδοτήσεις-

ότι, βάσει των διαθέσιμων στοιχείων, οι πραγματικά παραγόμενες ποσότητες για τη συγκομιδή 1992 για ορισμένες ποικιλίες είναι οι ποσότητες που αναφέρονται κατωτέρω- ότι, κατά συνέπεια, οι τιμές και οι πριμοδοτήσεις για τη συγκομιδή αυτή πρέπει να προσαρμόζονται όπως αναφέρεται κατωτέρω-

ότι, σύμφωνα με το άρθρο 1 παράγραφος 1 του κανονισμού (ΕΟΚ) αριθ. 1768/93 της Επιτροπής της 30ής Ιουνίου 1993, για τον καθορισμό των τιμών, των πριμοδοτήσεων και των συμπληρωματικών ποσών που καθορίσθηκαν σε Ecu στον τομέα του ακατέργαστου καπνού και μειώθηκαν συνεπεία των νομισματικών επανευθυγραμμίσεων (7) οι τιμές αυτές πρέπει να διαιρεθούν με 1,013088 όταν το γενεσιουργό αίτιο της γεωργικής ισοτιμίας επέρχεται από την 1η Ιουλίου 1993- ότι, για λόγους σαφήνειας, πρέπει να καθοριστούν οι τιμές αυτές με ή χωρίς την εφαρμογή του διορθωτικού συντελεστή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τη συγκομιδή 1992 η πραγματική παραγωγή κάθε ποικιλίας ή ομάδας ποικιλιών καπνού και η υπέρβαση των μέγιστων εγγυημένων ποσοτήτων που καθορίζονται από τον κανονισμό (ΕΟΚ) αριθ. 861/92 εμφαίνονται στο παράρτημα Ι του παρόντος κανονισμού.

2. Για τη συγκομιδή 1992, οι τιμές στόχου και παρέμβασης και τα ποσά της πριμοδότησης που χορηγείται στους αγοραστές καπνού σε φύλλα που αναφέρονται στα άρθρα 2 και 3 του κανονισμού (ΕΟΚ) αριθ. 727/70, καθώς και οι παράγωγες τιμές παρεμβάσεως του δεματοποιημένου καπνού που αναφέρονται στο άρθρο 6 του εν λόγω κανονισμού που πρέπει να πληρωθούν κατ' εφαρμογή του καθεστώτος των μέγιστων εγγυημένων ποσοτήτων, εμφαίνονται στο παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 94 της 28. 4. 1970, σ. 1.

(2) ΕΕ αριθ. L 91 της 7. 4. 1992, σ. 1.

(3) ΕΕ αριθ. L 254 της 14. 9. 1988, σ. 9.

(4) ΕΕ αριθ. L 291 της 7. 10. 1992, σ. 6.

(5) ΕΕ αριθ. L 91 της 7. 4. 1992, σ. 2.

(6) ΕΕ αριθ. L 215 της 30. 7. 1992, σ. 22.

(7) ΕΕ αριθ. L 162 της 3. 7. 1993, σ. 8.

ΠΑΡΑΡΤΗΜΑ Ι

Μέγιστες εγγυημένες ποσότητες ανά ποικιλία και ομάδα ποικιλιών, πραγματική παραγωγή και υπέρβαση των μέγιστων εγγυημένων ποσοτήτων για τον καπνό της συγκομιδής 1992 (καπνός σε φύλλα)

/* ΠΙΝΑΚΕΣ: δείτε Ε.Ε. */

ΠΑΡΑΡΤΗΜΑ ΙΙ

Τιμή στόχου, τιμή παρέμβασης, πριμοδοτήσεις και παράγωγες τιμές παρέμβασης που πρέπει να πληρωθούν για τον καπνό της συγκομιδής 1992, κατ' εφαρμογή του καθεστώτος των μέγιστων εγγυημένων ποσοτήτων Α. Τιμές και πριμοδοτήσεις που εφαρμόζονται στις εργασίες για τις οποίες το γενεσιουργό αίτιο έχει επέλθει πριν από την 1η Ιουλίου 1993

/* ΠΙΝΑΚΕΣ: δείτε Ε.Ε. */

πριμοδοτήσεις που εφαρμόζονται στις εργασίες για τις οποίες το γενεσιουργό αίτιο επέρχεται από την 1η Ιουλίου 1993

/* ΠΙΝΑΚΕΣ: δείτε Ε.Ε. */

(1) Λαμβάνοντας υπόψη την εφαρμογή του άρθρου 13 του κανονισμού (ΕΟΚ) αριθ. 727/70.

Σημείωση: οι ανωτέρω τιμές και πριμοδοτήσεις υπολογίζονται σύμφωνα με το άρθρο 1 παράγραφος 1 του κανονισμού (ΕΟΚ) αριθ. 1768/93 (ΕΕ αριθ. L 162 της 3. 7. 1993, σ. 8).